เสน่ห์ โกมารชุน

เสน่ห์ โกมารชุน (14 กันยายน พ.ศ. 2466 - 4 กันยายน พ.ศ. 2514) นักแสดง นักพากย์ และผู้กำกับภาพยนตร์ เคยเป็นนักร้อง นักแต่งเพลงและนักแสดงตลก

**ประวัติ**
เสน่ห์ โกมารชุน เกิดที่ย่านตลาดพลู ฝั่งธนบุรี เป็นบุตรของนายสำเนียง โกมารชุนกับหม่อมหลวงเตาะ โกมารชุน (มนตรีกุล) มีพี่น้อง 5 เรียงตามลำดับ คือ เสนาะ, สนอง, เสนอ, เสน่ห์ และลักษณะ (ผู้หญิงคนเดียว) พี่ชายของเสน่ห์ที่ชื่อเสนอ เคยแต่งงานกับจุรี โอศิริ และมีบุตรคือนพพล โกมารชุน

**เข้าสู่วงการ**
เสน่ห์ โกมารชุน เริ่มเข้าสู่วงการหลังเรียนจบชั้นมัธยมปลายด้วยการสมัครเป็นนักร้องประจำวงของกองดุริยางค์ทหารเรือ รุ่นเดียวกับสุรสิทธิ์ สัตยวงศ์, สมยศ ทัศนพันธุ์, สมศักดิ์ เทพานนท์ และปิติ เปลี่ยนสายสืบ เริ่มมีชื่อเสียงจากการร้องเพลงล้อเลียนและแสดงตลกหน้าเวทีกับลิเกคณะหอมหวล จึงออกมาตั้งคณะลิเกของตัวเอง ชื่อ "เสน่ห์ศิลป์"  แสดงออกอากาศทางสถานีวิทยุกรมโฆษณาการ และแสดงละครย่อยสลับฉากที่โรงภาพยนตร์ ศาลาเฉลิมบุรีโดยการชักนำของสนิท เกษธนังแห่งคณะเมฆดำ ร่วมแสดงกับดาวตลกชื่อดังหลายคน อาทิ ล้อต๊อก
ชีวิตครอบครัว เสน่ห์มีภริยาหลายคน ที่โด่งดังคือ ภริยาคนที่ 3 คือประไพ คำเรียบร้อย เป็นดารานักร้องเช่นกัน และคนที่ 4 คือปรียา รุ่งเรือง แม่นาคที่เขาสร้างมา ซึ่งเป็นคนที่เขารักมากที่สุด ทั้งสองมีลูกสาวด้วยกันคือ อ้อ ยอดสร้อย โกมารชุนอดีตนักแสดงชื่อดังเช่นเดียวกัน

**เสียชีวิต**
ช่วงบั้นปลายชีวิต เสน่ห์ โกมารชุน ป่วยเป็นโรคไตอักเสบอย่างแรง และทราบภายหลังว่าเป็นมะเร็งในไต นอกจากนั้นยังมีโรคเก่าที่เคยเข้ารักษาที่โรงพยาบาลมาแล้วคือโรคเบาหวาน, โรคกระเพาะ, มาลาเรีย และฝีในหู ทำให้หูหนวกไม่ได้ยินอะไรเลย เสน่ห์ต้องได้รับการล้างไตมาถึง 6 ครั้ง อาการมาทรุดลงในวันที่ 3 กันยายน พ.ศ. 2514 จนเสียชีวิตที่บ้านหลังวัดเทพธิดาราม เมื่อวันที่ 4 กันยายน พ.ศ. 2514 ขณะอายุเพียง 48 ปี

**ผลงานเพลง**
 งามชายหาด (แต่งให้เพ็ญศรี พุ่มชูศรี ขับร้อง)- โปลิศถือกระบอง (ร้องเอง)- เพลงท้อง (ร้องเอง)- จรกาแพ้รัก (ร้องเอง)- อย่าลืมสัญชาติ (ร้องเอง)- ไขลูผู้กว้างขวาง (ร้องเอง)- รำพึงรัก (ร้องเอง)- ทหารนอกกรม (ร้องเอง)- ขนมกรุบมโนรารำวง (คู่ชูศรี มีสมมนต์)- สุภาพบุรุษปากคลองสาน- สามล้อแค้น (ร้องเอง)- ผู้แทนควาย (ร้องเอง)- นกยูง (คู่นภาพร หงสกุล)- กล่อมนิทรา (แต่งให้บุญช่วย หิรัญสุนทรขับร้อง)
ฯลฯ
หมายเหตุ: เพลงสามล้อแค้นและผู้แทนควาย ที่เขาแต่งเองเป็นเพลงเสียดสีสังคมได้ดี(ภายหลังถูกห้ามออกอากาศ) ถูกใจพล.ต.อ.เผ่า จนท่านมอบ “แหวนอัศวิน” ให้นับว่าเป็นศิลปินคนแรกที่ได้รับเกียรติเช่นนี้

**ผลงานการสร้างภาพยนตร์**
 สุดหล้าฟ้าเขียว (2499) กำกับการแสดง- กิโมโน (2502) กำกับการแสดง- ศึก 5 เสือ (2506) กำกับการแสดง- นางเสือดาว (2508) กำกับการแสดง- พระรถเมรี (2508) กำกับการแสดง- นกยูง (2509) กำกับการแสดง- กินรี (2512) กำกับการแสดง- ลูกกบ (2512) กำกับการแสดง- ดวงใจสวรรค์ (2514) กำกับการแสดง- รอยบุญ (2515)- ชายผ้าเหลือง (2517)- โบตั๋น (2518) บทประพันธ์- แม่นาคพระโขนง (2521) บทประพันธ์- เจ้าสาวเดิมพัน (2521) บทประพันธ์- แก้วกาหลง (2524) บทประพันธ์- ค่าน้ำนม (2524) บทประพันธ์- แม่นาคพระโขนง (2537) บทประพันธ์

**ผลงานแสดงภาพยนตร์**
 สามเกลอตามนาง (2494)- เพียงดวงใจ (2494)- ทุ่งน้ำตา (2494)- สามล้อประจัญบาน (2495)- ผาคำรณ (2496)- วิวาห์น้ำตา (2497)- สามเกลอแผลงฤทธิ์ (2497)- โบตั๋น (2498)- ปู่โสมอาละวาด (2498)- น้ำใจสาวจีน (2498)- ราตรีในโตเกียว (2498)- หงส์หยก (2499)- สุดหล้าฟ้าเขียว (2499)- สามเกลอหักด่าน (2499)- สามรักในปารีส (2499)- นางนาคพระโขนงคืนชีพ (2499)- มังกรทอง (2500)- ยอดเยาวมาลย์ (2500)- อกสามศอก (2501)- หลินฟ้า (2501)- อินทรีย์ขาว (2501)- ยอดอนงค์ (2501)- โม่งแดง (2501)- เทวรูปหยก (2501)- สิงห์สมุทร (2502)- แม่ (2502)- ไอ้แก่น (2502)- เงาเพชฌฆาต (2502)- แม่นาคพระโขนง (2502)- ฝ่ามรสุม (2502)- กิโมโน (2502)- ซาเซียน (2502)- ลูกจ๋า (2503)- ค่าน้ำนม (2503)- ชายต้องสู้ (2503)- บางปะกง (2504)- ท่าฉลอม (2504)- หงส์ฟ้า (2504)- ดอกแก้ว (2505)- ปืนเดี่ยว (2505)- ยอดธง (2505)- สิงห์โตหยก (2505)- เหมยฟ้า (2505)- ดอกหญ้า (2505)- งามงอน (2506)- อวสานอินทรีแดง (2506)- เอื้องฟ้า (2506)- 7 สมิง (2506)- พรายดำ (2507)- สิงห์ล่าสิงห์ (2507)- น้ำตาลไม่หวาน (2507)- กฎหมายป่า (2507)- เก้ามหากาฬ (2507)- จ้าวพยัคฆ์ (2507)- เลือดแค้น (2507)- ตำหนักเพชร (2507)- นางเสือดาว (2508)- เงิน เงิน เงิน (2508)- ผู้ใหญ่ลี (2508)- ทาสผยอง (2508)- ชุมทางเขาชุมทอง (2508)- กำไลหยก (2508)- วังไพร (2509)- อรุณเบิกฟ้า (2509)- หงส์เหิร (2509)- นกยูง (2509)- แก้มทอง (2509)- เพชรสีเลือด (2509)- เจ้าแม่ตะเคียนทอง (2509)- ลมหนาว (2509)- ใจนาง (2510)- ตะวันสีทอง (2510)- 5 พยัคฆ์สาว (2510)- แก้วกาหลง (2510)- เงินจ๋าเงิน (2511)- จ้าวอินทรี (อินทรีแดง) (2511)- อีแตน (2511)- ระฆังผี (2511)- กินรี (2512)- ลูกกบ (2512)- สอยดาวสาวเดือน (2512)- ภูตเสน่หา (2513)- เรือมนุษย์ (2513)- เงินจางนางจร (2513)- ปี่แก้วนางหงษ์ (2513)- ฝนใต้ (2513)- แก้วสารพัดนึก (2514)- จงอางผยอง (2514)- หนึ่งนุช (2514)- ดวงใจสวรรค์ (2514)
*มนต์รักป่าซาง (2514)

**อ้างอิง**
2514
หมวดหมู่:นักแสดงชายชาวไทย
หมวดหมู่:นักพากย์ชาวไทย
หมวดหมู่:ผู้กำกับภาพยนตร์ชาวไทย
หมวดหมู่:นักร้องชายชาวไทย
หมวดหมู่:นักแสดงตลกไทย
หมวดหมู่:นักแสดงลิเก
หมวดหมู่:บุคคลจากเขตธนบุรี